CELEX: 62018TB0660
Language: et
Date: 2019-07-09 00:00:00
Title: kohtuasi T-660/18: Üldkohtu 9. juuli 2019. aasta määrus — VodafoneZiggo Group versus komisjon (Tühistamishagi — Elektrooniline side — Direktiivi 2002/21/EÜ artikkel 7 — Püsiühenduse hulgiteenuse osutamine — Märkimisväärne ühine turujõud — Võrguoperaatoritele kehtestatud spetsiifilised õigusaktist tulenevad kohustused — Riikliku reguleeriva asutuse poolt kättesaadavaks tehtud meetmete eelnõu — Komisjoni arvamus — Menetluse teise etapi alustamata jätmine — Vaidlustamatu akt — Kodukorra artikkel 130 — Vastuvõetamatus)

30.9.2019   
            
            
               ET
            
            
               Euroopa Liidu Teataja
            
            
               C 328/54
            
         
      Üldkohtu 9. juuli 2019. aasta määrus — VodafoneZiggo Group versus komisjon
      (kohtuasi T-660/18) (1)
      
      (Tühistamishagi - Elektrooniline side - Direktiivi 2002/21/EÜ artikkel 7 - Püsiühenduse hulgiteenuse osutamine - Märkimisväärne ühine turujõud - Võrguoperaatoritele kehtestatud spetsiifilised õigusaktist tulenevad kohustused - Riikliku reguleeriva asutuse poolt kättesaadavaks tehtud meetmete eelnõu - Komisjoni arvamus - Menetluse teise etapi alustamata jätmine - Vaidlustamatu akt - Kodukorra artikkel 130 - Vastuvõetamatus)
      (2019/C 328/61)
      Kohtumenetluse keel: inglise
      
         Pooled
      
      
         Hageja: VodafoneZiggo Group BV (Utrecht, Madalmaad) (esindajad: advokaadid W. Knibbeler ja A. Pliego Selie)
      
         Kostja: Euroopa Komisjon (esindajad: G. Braun ja L. Nicolae.)
      
         Ese
      
      ELTL artikli 263 alusel esitatud nõue tühistada otsus, mis väidetavalt sisaldub 30. augusti 2018. aasta kirjas, mille komisjon saatis Madalmaade reguleerivale asutusele, Autoriteit Consument en Marktile (tarbijakaitse ja turgude amet, Madalmaad), ja mis sisaldab tema arvamust, mis on esitatud nimetatud asutuse poolt talle kättesaadavaks tehtud meetmete eelnõu kohta (asjad NL/2018/2099 ja NL/2018/2100), võttes arvesse Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) (EÜT 2002, L 108, lk 33; ELT eriväljaanne 13/29, lk 349) artikli 7 lõiget 3.
      
         Resolutsioon
      
      
                  1.
               
               
                  
                     Jätta hagi vastuvõetamatuse tõttu läbi vaatamata.
                  
               
            
                  2.
               
               
                  
                     Vajadus teha otsus Madalmaade Kuningriigi, T-Mobile Netherlands Holding BV, T-Mobile Netherlands BV, T-Mobile Thuis BV ja Tele2 Nederland BV menetlusse astumise avalduste üle on ära langenud.
                  
               
            
                  3.
               
               
                  
                     VodafoneZiggo Group BV kannab ise oma kohtukulud ja Euroopa Komisjoni kohtukulud, välja arvatud menetlusse astumise avaldustega seotud kohtukulud.
                  
               
            
                  4.
               
               
                  
                     Seepärast kannavad VodafoneZiggo Group, Euroopa Komisjon, Madalmaade Kuningriik ning T-Mobile Netherlands Holding, T-Mobile Netherlands, T-Mobile Thuis ja Tele2 Nederland oma vastavate menetlusse astumise avaldustega seotud kohtukulud ise.
                  
               
            
         (1)  ELT C 4, 7.1.2019.